
Az Európai Parlament,
–	tekintettel az Európai Unió működéséről szóló szerződés 286. cikkének (2) bekezdésére, amelynek megfelelően a Tanács konzultált a Parlamenttel (C10‑0269/2025),
–	tekintettel eljárási szabályzata 133. cikkére,
–	tekintettel a Költségvetési Ellenőrző Bizottság jelentésére (A10-0238/2025),
A.	mivel a Tanács 2025. október 24-i levelével konzultált az Európai Parlamenttel Daniel Casparynak a Számvevőszék tagjává történő kinevezéséről;
B.	mivel a Költségvetési Ellenőrző Bizottság ezt követően értékelte – különösen az Európai Unió működéséről szóló szerződés 286. cikkének (1) bekezdésében megállapított feltételek szempontjából – Daniel Caspary alkalmasságát; mivel ezen értékelés keretében a bizottság megkapta Daniel Caspary életrajzát és a neki küldött írásbeli kérdőívre adott válaszait;
C.	mivel a bizottság a továbbiakban – 2025. november 20-án – meghallgatta Daniel Casparyt, aki a meghallgatáson bevezető nyilatkozatot tett, majd válaszolt a bizottság tagjai által feltett kérdésekre;
1.	kedvező véleményt nyilvánít a Tanács Daniel Caspary számvevőszéki taggá történő kinevezésére irányuló javaslatáról;
2.	utasítja elnökét, hogy továbbítsa ezt a határozatot a Tanácsnak és tájékoztatás céljából a Számvevőszéknek, valamint az Európai Unió többi intézményének és a tagállamok ellenőrző intézményeinek.

